CELEX: 32014D0175
Language: fi
Date: 2014-03-27 00:00:00
Title: 2014/175/EU: Komission täytäntöönpanopäätös, annettu 27 päivänä maaliskuuta 2014 , päätöksen 2007/777/EY muuttamisesta siltä osin kuin on kyse kotieläimenä pidetyn siipikarjan, tarhatut ja luonnonvaraiset riistalinnut mukaan luettuina, tuoreesta lihasta valmistettujen lihavalmisteiden, käsiteltyjen mahojen, rakkojen ja suolten tuonnista (tiedoksiannettu numerolla C(2014) 1904)  ETA:n kannalta merkityksellinen teksti

29.3.2014   
            
            
               FI
            
            
               Euroopan unionin virallinen lehti
            
            
               L 95/31
            
         KOMISSION TÄYTÄNTÖÖNPANOPÄÄTÖS,
   annettu 27 päivänä maaliskuuta 2014,
   päätöksen 2007/777/EY muuttamisesta siltä osin kuin on kyse kotieläimenä pidetyn siipikarjan, tarhatut ja luonnonvaraiset riistalinnut mukaan luettuina, tuoreesta lihasta valmistettujen lihavalmisteiden, käsiteltyjen mahojen, rakkojen ja suolten tuonnista
   (tiedoksiannettu numerolla C(2014) 1904)
   (ETA:n kannalta merkityksellinen teksti)
   (2014/175/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY (1) ja erityisesti sen 10 artiklan 2 kohdan c alakohdan,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (2) ja erityisesti sen 8 artiklan johdantolauseen, 8 artiklan 1 alakohdan ensimmäisen alakohdan, 8 artiklan 4 alakohdan sekä 9 artiklan 2 kohdan b alakohdan ja 9 artiklan 4 kohdan b ja c alakohdan,
   sekä katsoo seuraavaa:
   
               (1)
            
            
               Komission päätöksessä 2007/777/EY (3) vahvistetaan säännöt, jotka koskevat tiettyjen ihmisravinnoksi tarkoitettujen lihavalmiste-erien ja käsiteltyjen mahojen, rakkojen ja suolten erien tuontia unioniin. Kyseinen päätös sisältää luettelot kolmansista maista ja niiden osista, joista tällainen tuonti on sallittua, ja sen liitteessä III vahvistetaan eläinten terveyttä ja kansanterveyttä koskeva todistusmalli unioniin kolmansista maista tuotaviksi tarkoitettuja tiettyjä lihavalmisteita sekä käsiteltyjä mahoja, rakkoja ja suolia varten.
            
         
               (2)
            
            
               Komission asetuksessa (EY) N:o 798/2008 (4) säädetään eläinlääkärintodistuksia koskevista vaatimuksista, joita sovelletaan siipikarjan ja siipikarjatuotteiden tuontiin unioniin ja kuljetukseen unionin kautta. Siinä säädetään, että sen soveltamisalaan kuuluvia siipikarjasta saatuja hyödykkeitä saa tuoda unioniin ja kuljettaa sen kautta vain niistä kolmansista maista ja niiden alueilta, vyöhykkeiltä tai erillisalueilta, jotka on lueteltu kyseisen asetuksen liitteessä I olevan 1 osan taulukossa. Siinä säädetään lisäksi, että tuotavien hyödykkeiden mukana on oltava kyseistä hyödykettä koskeva eläinlääkärintodistus, johon viitataan edellä tarkoitetussa taulukossa ja joka on täytetty kyseisessä liitteessä olevassa 2 osassa esitettyjen huomautusten ja eläinlääkärintodistusten mallien mukaisesti.
            
         
               (3)
            
            
               Lisäksi asetuksen (EY) N:o 798/2008 liitteessä I olevassa 2 osassa vahvistetuissa siipikarjanlihaa koskevassa eläinlääkärintodistuksen mallissa (POU), ihmisravinnoksi tarkoitettua tarhattujen sileälastaisten lintujen lihaa koskevassa eläinlääkärintodistuksen mallissa (RAT) ja luonnonvaraisten riistalintujen lihaa koskevassa eläinlääkärintodistuksen mallissa (WGM) todetaan, että tuoreen lihan on oltava peräisin siipikarjasta tai sileälastaisista linnuista, jotka tulevat laitoksista, joihin ei sovelleta eläinten terveyteen liittyviä rajoituksia minkään sellaisen taudin vuoksi, jolle siipikarja tai sileälastaiset linnut ovat alttiita tai luonnonvaraisista riistalinnuista, jotka on lopetettu sellaisilla alueilla, joiden ympäristössä ei ole 10 kilometrin säteellä, soveltuvin osin naapurimaan alue mukaan luettuna, esiintynyt korkeapatogeenisen lintuinfluenssan tai Newcastlen taudin taudinpurkauksia vähintään viimeksi kuluneiden 30 päivän aikana.
            
         
               (4)
            
            
               Päätöksen 2007/777/EY liitteessä III vahvistetun eläinten terveyttä ja kansanterveyttä koskevan todistusmallin II.1.3 osassa vahvistetuissa kotieläimenä pidetystä siipikarjasta, tarhatut ja luonnonvaraiset riistalinnut mukaan luettuina, peräisin olevien lihavalmisteiden, käsiteltyjen mahojen, rakkojen ja suolien käsittelyä koskevissa eläinten terveyteen liittyvissä edellytyksissä viitataan lintuinfluenssaan ja Newcastlen tautiin. Asetuksen (EY) N:o 798/2008 liitteessä I olevassa 2 osassa vahvistetuissa eläinlääkärintodistusten malleissa (POU), (RAT) ja (WGM) viitataan kuitenkin ainoastaan korkeapatogeeniseen lintuinfluenssaan. Sen vuoksi on tarpeen muuttaa päätöksen 2007/777/EY liitteessä III vahvistettua eläinten terveyttä ja kansanterveyttä koskevaa todistusmallia, jotta se olisi asetuksen (EY) N:o 798/2008 liitteessä I olevassa 2 osassa vahvistettujen eläinlääkärintodistusten mallien (POU), (RAT) ja (WGM) tuoretta lihaa koskevien vaatimusten mukainen.
            
         
               (5)
            
            
               Lisäksi päätöksen 2007/777/EY liitteessä III vahvistetussa eläinten terveyttä ja kansanterveyttä koskevassa todistusmallissa viitataan neuvoston direktiiviin 90/539/ETY (5), joka on korvattu neuvoston direktiivillä 2009/158/EY (6), ja komission päätökseen 2006/696/EY (7), joka on korvattu asetuksella (EY) N:o 798/2008. Sen vuoksi on tarpeen saattaa kyseiset viittaukset ajan tasalle.
            
         
               (6)
            
            
               Sen vuoksi päätöksen 2007/777/EY liitettä III olisi muutettava.
            
         
               (7)
            
            
               Jotta vältetään kaupan häiriöt, olisi edelleen oltava sallittua käyttää siirtymäkauden ajan eläinten terveyttä ja kansanterveyttä koskevia todistusmalleja, jotka on täytetty päätöksen 2007/777/EY liitteessä III vahvistetun eläinten terveyttä ja kansanterveyttä koskevan todistusmallin mukaisesti ennen siihen tällä päätöksellä tehtyä muutosta ja jotka koskevat unioniin kolmansista maista tuotaviksi tarkoitettuja tiettyjä lihavalmisteita sekä käsiteltyjä mahoja, rakkoja ja suolia.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Päätöksen 2007/777/EY muuttaminen
   Korvataan päätöksen 2007/777/EY liite III tämän päätöksen liitteellä.
   2 artikla
   Siirtymäsäännökset
   Siirtymäkauden ajan 30 päivään syyskuuta 2014 lihavalmiste-erien ja käsiteltyjen mahojen, rakkojen ja suolien erien, joiden mukana on eläinten terveyttä ja kansanterveyttä koskeva todistus, joka on täytetty päätöksen 2007/777/EY liitteessä III vahvistetun mallin, sellaisena kuin se on ennen siihen tämän päätöksen 1 artiklalla tehtyä muutosta, tuonti unioniin on edelleen sallittua, jos eläinten terveyttä ja kansanterveyttä koskeva todistus allekirjoitettiin ennen 30 päivää heinäkuuta 2014.
   3 artikla
   Osoitus
   Tämä päätös on osoitettu kaikille jäsenvaltioille.
   
      Tehty Brysselissä 27 päivänä maaliskuuta 2014.
      
         
            Komission puolesta
         
         Tonio BORG
         
            Komission jäsen
         
      
   
   
      (1)  EYVL L 62, 15.3.1993, s. 49.
   
      (2)  EYVL L 18, 23.1.2003, s. 11.
   
      (3)  Komission päätös (EY) N:o 2007/777/EY, annettu 29 päivänä marraskuuta 2007, eläinten terveyttä ja kansanterveyttä koskevista edellytyksistä ja todistusmalleista ihmisravinnoksi tarkoitettujen tiettyjen lihavalmisteiden ja käsiteltyjen mahojen, rakkojen ja suolten tuonnissa kolmansista maista sekä päätöksen 2005/432/EY kumoamisesta (EUVL L 312, 30.11.2007, s. 49).
   
      (4)  Komissio asetus (EY) N:o 798/2008, annettu 8 päivänä elokuuta 2008, sellaisten kolmansien maiden ja niiden alueiden, vyöhykkeiden tai erillisalueiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa ja siipikarjatuotteita, sekä eläinlääkärintodistuksia koskevista vaatimuksista (EUVL L 226, 23.8.2008, s. 1).
   
      (5)  Neuvoston direktiivi 90/539/ETY, annettu 15 päivänä lokakuuta 1990, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista (EYVL L 303, 31.10.1990, s. 6).
   
      (6)  Neuvoston direktiivi 2009/158/EY, annettu 30 päivänä marraskuuta 2009, eläinten terveyttä koskevista vaatimuksista yhteisön sisäisessä siipikarjan ja siitosmunien kaupassa ja tuonnissa kolmansista maista (EUVL L 343, 22.12.2009, s. 74).
   
      (7)  Komission päätös 2006/696/EY, tehty 28 päivänä elokuuta 2006, sellaisten kolmansien maiden luettelon vahvistamisesta, joista saa tuoda yhteisöön tai kuljettaa yhteisön kautta siipikarjaa, siitosmunia, untuvikkoja ja siipikarjan, sileälastaisten lintujen ja luonnonvaraisten riistalintujen lihaa, munia ja munatuotteita sekä erikseen määritellyistä taudinaiheuttajista vapaita munia, sekä sovellettavista eläinlääkärintodistuksia koskevista vaatimuksista (EUVL L 295, 25.10.2006, s. 1).
   
      LIITE
      
         
            ”LIITE III
            
               Eläinten terveyttä ja kansanterveyttä koskeva todistusmalli Euroopan unioniin kolmansista maista tuotaviksi tarkoitettuja tiettyjä lihavalmisteita sekä käsiteltyjä mahoja, rakkoja ja suolia varten